Os gobiernos de Berlín fomentan a chermanización con a escuela y o exercito y trayen pobladors alemans a  los países polacos baixo control alemán, encara que con alto coste. Os polacos son capaces de mantener-se como pueblo diferent mantenendo lurs propiedatz, lur luenga y lur relichión, y tamién tienen mayor creiximiento demografico. En o zaguer tercio d'o sieglo XIX o progreso industrial traye miners polacos ta l'Alta Silesia (on a lo prencipio no se mezclan guaire con os polacos autoctonos) y obrers polacos ta la cuenta d'o Rhur.